
^^ogitanti  mihi  quam  rem  dissertatione,  quae  ad 
summos  in_  medicina  et  chirurgia  honores  adipis- 
cendos conscribenda  est,  eligerem,  in  diariis  quae  a 
de  Graefe  et  a de  Walther  eduntur,  occurrerunt 
dicta  quaedam  de  luxatis  colli  vertebris  et  nova  et 
praeclara.  Quae  quum  accuratius  cognovissem  et 
cum  eis,  quae  ab  aliis  de  hac  re  tradita  sunt,  com- 
pasassem,  vertebrarum  luxatio  apta  mihi  visa  est,  de 
qua  dissererem.  Nitendum  quidem  erat  in  complu- 
rium eorumque  insignium  virorum  sententiis,  quibus, 
quae  ipse  de  hac  re  sentio  adjungere  ausus  sum,  et 
acquiescendum  in  componendis  aliquot  exemplis  ap- 
tissimis, quibus  ratio  mea  comprobaretur;  sed  a ti- 


rone  in  arle  nostra,  quippe  quae  magnum  desideret 
usum,  multo  majora,  puto,  non  expectantur.  Meum 
quidem  propositum  fuit  non  modo  ut  totam  quinque 
inferiorum  colli  vertebrarum  luxationem  explanarem, 
verum  etiam  ut  nisus  iis,  quae  et  usu  et  ratione  co- 
gnita habemus,  ostenderem,  luxatas  illas  vertebras 
semper  reponendas  esse  in  sedes' suas.  In  quo  mihi 
dolori  fuit,  quod  nullum  ex  mea  ipsius  observatione 

exemplum  afferre  possem.  — 

1 . • ! ■ 

Benevolos  lectores  horum  quae  juvenili  calamo 
minus  accurate  scripta  sint,  veniam  daturos  esse 

* - * ' I 

spero.  — 

■ . • §.  1.  ' • ^ 

Pars  anatomica. 

Superficies  articularis'  superior,  quae  est  in  corpore 
vertebrarum  colli  quinque  inferiorum  a ‘parte  poste- 
riore in  antiorem  versus,  est  convexa,  inferior  eadem 
ratione  concava,  ita  iit’  inter  se  respondeant  articulique 
in  modum  apte  conveniant.  Processus  obliqui  ita  positi 
sunt,  ut  superficies  articularis  concavior  pro  cessus  obliqui 
inferioris,  qui  est  in  vertebra  altiore,  conjungatur  cum 
convexa  vertebrae  proximae  subjacentis,  verumtamen 
non  plane  ad  lineam  horizontalem,'  quam -vocamus, 
sed  magis  ad  perpendiculum  directa,  quam  corpora. 
Inter  has  superficies  articulares  cartilago  interverte- 
bralis interjecta  est,  e laminis  formata,  tendinum  ma- 
teriae similibus,  quarum  in  intervallis  est  pellucida 
cartilagini  molli  non  absimilis  substantia.  Superficies 
articulares  processuum  obliquorum  tenuibus  cartilagi- 
num lamellis  obductae  sunt,  inter  quas  saccus  situs 
est  synovialis  cum  superficie  cartilaginosa'  coalitus. 

' ^ ^ I 

Vertebrae  illae  et  cartilagines  ligamentis  junguntur 


8 


et  figuntur;  corpora  nimirum  circumdantur  ligamento 
longitudinali  anteriore  et  pojjleriore;  processus  autem 
obliqui  vertebrarum  inter  se  junctarum  ligamentis  ca- 
psularibus, membranis,  quae  articulorum  fines  cingunt, 
laxis,  ut  motus  aliqua  saltem  potestas  fiat;  ligamen- 
tis subllavis,  quae  et  ligamenta  crurum  vertebrarum 
nominantur,  spatia  inter  arcus  vertebrarum  explentur 
et  canalis  vertebrarum  arcte  clauditur.  Praeterea  jun- 
guntur ligamentis  spinalibus, . inter  processus  spinoros 
silis,  ligamentis  intervertebralibus,  quae  a,  processu 
transverso  unius  vertebrae  ad  processum  transversum 
alterius,  pertinent.  — • . . 

Quae  arcta  conjunctio,  etsi  in  vertebris  ipferius 
jacentibus  paulo  majorem  motum  non  permittit  ea 
tanqen  non  impedit,  quominus  collum  satis  libere  mo- 
veatur, quippe  quod  non  solum  flecti,  extendi,  sed 

/ 

etiam  pd' latus  inclinari  atque  ad  axem  converti. pos- 
sit. Cujus  rei  ratio  petenda  est  ex  ossium  forma, 
partlm  cx  concava  et  convexa  illorum  superficie,  par- 
flm  ex  crassitudine  laminarum  inter  vertebrarum 
corpora  .jacentium,  quae  fibris  constant,  et  denique 
ex  substantiae  intermediae  nptura  elastica;  praeterea 
motus  ille  processibus  articularibus  non  admodum 
cohibetur,  quoniam  lamellae  fibrosae  capsularum  tam 
alte  sitae  sunt,  ut  superficies  articulares  processuum 

arlicularium  inter  se  non  contingant,  sed  parvo  inter- 
vallo disjunctae  sint,  id  quod  in  ceteris  vertebris  non 
itern  invenimus  ^).  Quae  cum  ita  sint,  sejunctionem 
non  solum  unius,  verurn  etiam  utriusque  processus 
obliqui  vertebrarum  colli  fieri  posse  intelligitur,  sive^ 
quod  idem  est,  luxationem.  Quae  quidem  hoc  modo 
accidere  potest:  truncus  si  flectitur  vel  extenditur, 
superioris  vertebrae  colli-  processus  obliqui  inferiores 
super  processus  superiores  vertebrae  inferiores  dela- 
buntur.  Si  truncus  ad  latus  flectitur,  processus  obli- 
quus Inferior  ejus  lateris  in  quod  collum  inclinatur, 
deorsum;  is  autem,  qui  est  in  altero  latere  sursum 
labitur,  versio  ad  axem  si  fit,  processus  unius  lateris 
antrorsum,  alterius  retrorsum  et  deorsum  dirigitur. 
Superficies  articulares  si  tantopere  loco  motae  sunt, 
ut  plane  discesserint,  manet  hic  situs  sive  luxatio 
nisi  statlm  viam  repetunt  quum  processorum  obli- 
quorum margines  oppositi  alter  ad  alterum  adnl- 
tantur,  — 

Unius  processus  obliqui  luxati  exempla  a com- 
pluribus auctoribus  relata  legimus  neque  veri 

1)  Hildebrandls  Anatomle  von.  Ernst  Heiriricli  Weher, 
4te  Ausgabe.  Band  II.  Seite  155. 

2)  Dr,  Adolpli  Leopold  Kichter^  vou  de»  Briiclie»  uud 
Verreukunge»  der  Kaochen. 

absimile  esse'  mihi  videtur,  horum  luxationum  nume-  ; 
rum  multo  majorem  esse,  quam  adnotatum,  ’ quum  ( 
haud  raro  homines  deformitate  illa  affecti  nobis  ob-  ! 

I 

vii  fiant,  ex  quibus  certe  haud  parva  pars  illa  luxa-  j 
tione  laborat.  Quorum  miserias  aut  ex  medicorum  i: 
haud  salis  expedita  cognitione  symptomatum  luxatio-  , - 
riis,  aut  ex  timore  repositionis  perficiendae  haud  raro  ij( 
natas  esse  concludi  licet.  Amborum  processuum  ob- 
liquorum luxatio,'  quod  ego  quidem  sciam,  unius 

• » » » I 

tantuni  exempli  a magno’ illo  viro  de  Walther 

mentio  facta  est.  — 

. §•  2. 

Causae. 

\ 

Si  varia  scripta,  in  quibus  observata  de  his  ver- 
tebris luxatis  nobiscum  communicata  sunt,  componi- 
mus, hasce  praesertim  causas  fuisse  invenimus,  ex 
quibus  malum  originem  duxerit.  Primum  enim  de- 
cecldisse  homines  narrant  e loco  superiore  in  terram, 
ita  ut  capitis  aut  latera  aut  partes  anteriores  vel 
posteriores  affligerentur  eumque  casura  interdum  ve- 


l)  Journal  fiir  Chirurgie  und  Augenheilkunde  von 
V.  Graefe  uud  von  Wallher.  Band  III.  Heft  II.  1822. 
p.  197  sqq. 

hementiorem  redditum  esse  oneris  alicujus  aut  cujus- 
vis  alius  corporis  j quod  portaverint  nimia  gravitate. 
Deinde  ipsas  colli  vertebras  vi  aliqua  petitas  esse  le- 
gimus, "aut  currum  eas  transiisse,  aut'  ictum  vel  pul- 
sum vehementiorem  illis  illatum  esse;  quibus  omni- 
bus illum 'morbum' moveri  posse,  nemo  vel  mediocri 
huj‘us  regionis  cognitione  imbutus*,  infitias  ibit,  quin 
imo  capite  subito  retrorsum  verso,  luxationem  illam 
genitam  esse,  Desault  et  Cbopart  auctores  sunt. 
Haud  raro  denique  luxationis  causa  repetenda  est  a 
duobus  ludis  puerilibus  ubique,  ut  puto,  vulgaribus, 
quum  scilicet  corpus  suum  in  praeceps  rotant,  aut 
puer  puerulum  vel  etiam  adolescens  puerum  capite 
compressenso  a terra  sublatum  tenet.’  Talem  motum 
ad  efficiendam  illam  luxationem  satis  Valere  non  cui- 
quam mirum  videri  puto,  ne  tum  quidem  si  exem- 
pla ej*usmodi  deessent,  si  reputamus,  in  puerili  aetate 
musculos  nondum  assecutos  esse  Vum  rigorem,  ut 
inter  rotandum  totum  corporis  pondus  sine  difficul-^ 
tate  dirigere  queant  in  anteriorem  partem,  totum 
igitur  corpus  in  latus  plerumque  cadeat,  necesse  esse. 
Profecto  mirum  est,  triste  illud  malum  non  saepius 
accidere,  quod  certe  contra  fieret,  nisi  in  pueris,  si- 
cutl  musculi,  ita  etiam  ligamenta,  cartilagines  ossaque 
ipsa  multo  minus  essent  rigida  et  tenacia  quam  in 

adultis;  qno  ftt,  ut.,  in  .5umn.,,lqcum  jcecedant.  Ini|i 
pueris  ita,  uti  supra, ^ terra  sublatis  . 
v(;rtqbi;arum  cplli  l«xat;ipnes  existprp^l.i^i^em,  non  mi-  ; 

t 

randum  est,  praesertim;  si  pueri,  ita  jactati,  ad  latus  ii 
flectuntur."  Id.  tibi  certe  minimi  operis  erit' hioc  in  : 
casu  , utriusque  processus  obliqui,  luxationpm  mente  • 
complecti,  cum.; ea.  ipsa  causa  in  illa  dari  de  Wat-  i- 
ther  historia  loco  cltatp  morbi  -adfuerit.  • .j  i 

^ _ ' 

Diagnosis. 

, i < , I > ♦ » I I » • • » ..<*»*  « I » ' » • c i <■ . 1 1 

. In.  iis  luxatipnibus,-  quas  non.  statipa  mors  con-  i 
^secuta  est, f haec  symptoma^  appax  ip^re  : Si  unus  tan- 
turn  processus  obliquus,  luxatus  crati,  caput  ct  quidem 
facies,  ut  supra  jam  monuimus,  ad  latus  loco  affeclp 
oppositum,^  verti  debebat.  ^ Aegrotus  capiti  movendi 
impar  erat;  ubi  erat  luxatio,  dolebat,, processusque 
spinosus  luxatae,. vertebrae  ej;  illi  qui 'in  vertebris  su- 
perioribus sunt,  ad  luxationis  ^atus  inclinati  erant, 
qui  vero  positi  era.nt' infra  luxatapa  vertebram,  ii  ad 
latus  oppositum  inchnati  erant,  quo  fiebat,  ut  digito 
admoto  lacunam  deprehenderes.  Musculi  colli  Boyer 


l)  lioyer.  Traitd  complet  de  Chirurgie.  T.  IV.  Paris, 
Observa.  28p.  Note.  , 

et  Chelius  atictoribhs  'nihil  a norma  receSv^rrant, 
unde  fieri  potuisset,  * ut  in  obliqiilim' Oollum  movere- 
tur, qua  quidem *re  lujtatidnes' a variis  capitis  obstipi 
generibus  facile*  discerni  possent;  Richter  vero,”  loco 

r • . * 

jam  laudato,  et  ipse,  uti ' videtur,  auctoritate  quOriih- 
dam  virorum'  hisiis,'  in  latere'  luxationis  sedi  opposito. 


musculos  cdntractos”  fuisse  ' affitmat,  cujus  rei  in 
exemplis,'  'quae  ' mihi  'ad  comparandum  praesto  fue'- 
runt,  nullam  'quidem  mentiohdra'  factam  ‘ reperi. 
Praeterea  in  'latere*  luxationi  'opposito  eminentiam 
animadvertes*  ex  corpore  vertebrae  loco  molo, "natam. 

ITtraque  procesSu  obliquo" luxato,  caput,  quale 
quidem  est 'exemplum  illud  a*  de  Walthcr  allatum; 
quod  adhuc  unicum  nobis  dIagnoSi  constituendae  in- 
servire debet,  -nori  'ad  latus,  sed  'retrorsum  vergit; 
Collo  arcus'  quasi  formatur  a parte' posteriore  conca- 
vus, ab  anteriore  cdlivexUs.  'Quae  rbs’ etiam  tum,  si 
e structura ‘unatdmica  buxationem'  explanamus,  non 
solum 'accidere  posse,  sed  etiam  debere  videtur’.’  — ■' 

ISTarravintus  fgitursymptdrhata’ locali  a,  quae  'in 
luxationibus*  invenimus,  symptomata 'secundaria,  nunc 
magis  nunc  minus  gravia,  vel  a loco,  ejuo  luxatio  est, 
dependere  videntur;  neque  potissimum  illud  patholo- 


r 


])  Chelius.  Haiidhuch  der  Chirurgie.  T.  1.  p.  556  sqq. 

giae. principium  fusius  designandum  est,  vulnera  me- 
dullae spinalis  eo  funestiora  esse,  quo  propriora  sint 
cerebro;  vel  ab  aliis  rebus,  quibuscum , luxatio  con- 
juncta est.  In  luxationibus  magis  • in  superiore  colli 
parte  sitis,-  symptomata  cerebri  non  defuere,  cujus 
rei  exemplum  est  apud  Preifs  *,)  vertebris  luxatis  se- 
cundaret tertia;  sopore  enim,  capitis  doloribus,  deli- 
riis, oculorum  rubore,  spiritus*  ducendi  difficultate, 
postea  membrorum  et  superiorum  et  inferiorum  et 
alterius  lateris  resolutionibus  aegrotus  vexabatur. 
Vertebra  inferius  sita  quum  luxata  erat,  ea  appare- 
bant praecipue  symptomata,  quae  profundiorem  me- 
dullae spinalis  partem  vulneratam  comitari  solent,  ut 
sunt  resolutiones  partium  Infra  collum  sitarum,  alvus 
nolente  aegro  deposita,  penis  erectus,  lotii  suppressa 
secretio;  animo  tamen  valere  aegrotus  non  destite- 
rat*). Illud  quoque  Rust  auctore  *)  factum  est,  ut 
quinta  colli  vertebra  luxaretur  superloresque  extre- 
mitates motu  carerent,  atque  aegrotus  crebris  spasmis 
laboraret  et  singultu  cruciaretur.  Interdum  sympto- 
mata secundaria  minoris  momenti  fuerunt,  neque 


1)  Salzburger  Zeitung  1792.  Band  III.  p.  297. 

2)  Frohrieps  Notizen.  Band  17.  No.  2.  p.  179. 

3)  Salzburger  Zeitung  1813.  Band  III.  p.  127. 

spiritus  ducendi  anxietas^  neque  cerebri  affectio,  ne- 
que alia  symptomata  graviora  aderant,  nisi  ab^  initio 
dolores' %ehementes  in  p^nte  laes^,,  ex  quo  .genere  est 
luxatio  illa,  quam  de  Walther  descripsit;  quae  qui- 
dem Boy er, plerumque  ita  accidere  affirmat.  — ,•  , 

§.  4.  , ' • 

P r o g 11  o ' s i s. 

* . ■ . . > 

Jam  ex  patbologia  satis  constat,  neque  in  iis, 

» 

quae  cerebrum  afficiant,  laesipnibus,  neque  quae  me- 
dullam spinalem  infestent,  prognosin  constitui  posse 
vel  mediocriter  certam.  Saepissime  medulla  spinali 
vel  cerebro  leviter  tantum,  uti  videbatur,  laesis,  symp- 
tomata maxime  terrebilia;  at  contra  ea,  illis  vel 
maxime  vitiatis,  levissima  consecuta  videmus;  quae 
res  eodem  prorsus  modo  in  colli  vertebris  luxatis  se 
habet.  Utroque  processu  obliquo  luxato  omnium 
fere  symptomatum  tristium  quae  ’ merito  expectari 
licuit,  aegrotum  expertem,  fuisse  legimus,  neque  de 
ulla  alia  re  conquestum  esse,  nisi  de  doloribus  ma- 
xime vexantibus;  unius  vero  processus  obliqui  luxa- 
tionem nonnunquam  statim  mortem  secutam  esse, 
literis  mandatum  est.  Etsi  dubitari  non  licet,  quin 
morbi  ii,  quibuscum  luxationes  complicatae  sint,  ni- 

mirum  medullae  spinalis,  durae  matris,  vasorum,  ner- 
vorum diruptio  aliique  morbi  ad  prognosin  ’ consli- 
luendarh  valeant  quam  plurimum , * tamen  nihilo  se- 
cius’ Adolpho  Leopoldo  Richter  me  ,jure  assentiri 
'puto  contra  viros  de  chirurgia  meritissimos  de  Wal- 
iher  et  Boyer,  contendenti,  non  in  solis  morbis  acce- 
dentibus luxationis  perniciem  positam  esse;  quum 
haud  raro,  ossibus  repositis,  non  sublatis  illis,  quae 
accesserint,  symptomata  perniciosa  et  sequelae  eva- 
nuerint, id  quod  accidere  non  potuerit, ' si  sympto- 
mata ex  complicatione,  ut  hoc  verbo‘^utar,  fuerint 
nata.’  Organon  praeterea  si  reputamus, ''laesionibus 
gravissimis  tam  facile  obnoxuih  esse  i nimirum  me- 
dullam spinalem,  laesiones  ipsas  plerumque  maximi 
momenti  esse  aliosque  morbos  haud  difficulter  una 
existere  'posse,  prognosis  certe  mala* nominanda  est, 
praesertim  si  numerum  eorum,  qui  convaluerint,  cum 
numero ' eorum,  qui  facta  luxatione  rnOtteto*  obierint, 
componimus.  Meliorem  prognosin  "constituamus  for- 
tasse licebit,  si  paragrapho  insequente’ 'curam'  accura- 
tius exposuerimus;  inde  enim  patebit,  quibus  sit  opus, 

r 

ut  illud  fieri  possit.  — 

Utriusque  processus  obliqui  luxationis  prognosin 
certam  omnino  statuere  non  possumus,  quum  unicam 
tantum  ejusmodi  luxationem  usu  cognitam  habeamus; 

ceterum  et  in  hoc  morbo,  rem  bene  cadere  posse, 
dummodo  apta  instituatur,  cura,  cl.  'de  Walther 
exemplum  evidenter  demonstrat.  — . •*  . . ^ . i 

' ' I * ‘ ; I • • , t . . 

i §.  5.  ■ ' ^ i i 

1 1 ...  I * . * i . Ii  .!  :*  . ( 

(j  11  r a. 

.1  I I ' i i j 

In  curandis  omnibus  .luxationibus etsii  morbi 
conjuncti  maximi  sunt  momenti,  id-  tamen  imprimis 
spectandum  est,  ut  ossa  in  suas  reponantur  sedes. 
Hanc  medendi'  rationem . in  luxatis  colli,  vertebris 

• I 

Boyer,  chirurgus '-peritissfmus  omnino . rejiciendam 
esse  censet;  quam  sententiam  ut,  quantum  itnime 
esset,  refellerem,  dissertationis  nostrae  Caput  esse  .vor 
lui.  Ch  de  Walther  experientia,  edocLus-  et  aliis  ar- 
gumentis, opinionem  .illam  bonis  argumentis.. carere 
demonstravit;  cujus  insignis  .viri  auctoritate, nili  quum 
possim,  non  est,  cur  excellentissimi  Boyer  sententiam 
oppugnare  non  audeam.  Quam  ob  rem  primum 
videamus  quae  Boyer  contra  repositionem  attulerit, 
tum  ea  pro  viribus  nostris  infringere,. conemur.  — . 

Dicit  igitur  ille,  se  a Desault  in  praelectiCnibus 
audivisse,  quum  narraret,  ad  se  portatum  esse 
puerulum  luxatis  colli  vertebris,  neque  se  reponere 
ausum,  propterca  quod  timuisset  ne  illum,  quum  ad 

curam  aggrederetur,  subita  morte  extingueret,  id  quod 
Peyrilhe  postea  acciderit.  Adversus  haec  de  Wal- 
ther  autem  dicit:  mirum  sibi  videri,  quod  a Desault, 
quum  quae  ipse  usu  cognita  habuerit,  omnia  literis 
mandaverit,  non  ulla  Istius  rei  mentio  facta  sit.  Ad 
haec  igitur  ea  quae  Boyer  narravit  recte  referre  non 
possumus.  Deinde  ipsa  illa  res  non  est  ejusmodi, 
quae  curatione  omnino  abstinendum  esse  indicet, 
quum  plane  ignoremus,  quae  et  qualis  repositio  illa 
statusque  aegri  fuerit.  — 

Boyer  porro  adverso  marte  repositionis  exem- 
plum affert.  Petit- Radel  narrare,  in  nosocomium 
caritatis  Parisiense  portari  se  vidisse  puerum  collo 
et  capite  ad  latus  inclinatis.  Difficilem  cognitu  qui- 
dem fuisse  morbum,  luxationis  tamen  suspicionem 
motam,  saepius  reponendi  periculum  factum,  sed  ae- 
grotum in  curantium  manibus  mortuum;  in  cadavere 
dissecando  unius  processus  obliqui  vertebrae  colli  in- 
ferioris luxationem  repertam  esse.  Hanc  rem  minus 
accurate  expositam  esse,  quam  ut  ei  magna  fides 
habenda  sit,  facile  Intelliglmus.  Etenim  quum  Petit- 
Badel  unum  illud  commemoraverit,  fuisse  opinionem 
luxationis  neque  dixerit,  qiti  luxatas  vertebras  in  se- 
des suas  reponere  conati  sint,  ncc  quidquam  de  eo- 
rum, qui  illud  tentaverunt,  arte  addiderit,  non  abest 

suspicio,! absente  nosocomii  praeside  Boyer,  reposi- 
tionem illam  Imprudenter  esse  institutam;  unde  effi- 
citur’,'. ut  hoc  quoque  argum^ntq  nobis  nullo  modo 
persuasum  sit,,  tentatam  luxatae  vertebrae  repositio- 
nem funestam  esse.  Idem  ille  Boyer  adjungit  haec: 
hunquam  usu  venisse,  ut  ,uno  processu  obliquo  luxato 
medulla  spinalis  tantopere  comprimeretur,  ut  resolu- 
tio aut  ulla  alia  nervorum  systematis  turbatio  oriretur; 
quam  rem  hoc  modo  explicat:  luxato  processu  obli- 
quo altero  et  in  partem  anteriorem  progrediente,  al- 
terum oppositi  lateris  processum  descend^e  et  re- 
trorsum regredi;  inde  fieri  versionem  ad  axerti  tam 
levem,  ut  medulla  spinalis  vehementer  comprimi  ne- 
queat, neque  ulla  alia  incommoda  inde  nasci,  nisi 
deformitatem  aliquam  capite  latus  retorto ; periculum 
nullum  adesse;  dolores  quoque’  primo  quidem  tem- 
pore vehementes,  paulatlm  imminui;  quocirca  feren- 
dam potius  deformitatem  illam  censet,  quarn  insti- 
tuendam operationem,  cujus  exitus  tam  inccritus  sil 
tamque  periculosus.  — 

At  unius  processus  obliqui  luxatione  medullam 
spinalem  tam  vehementer  laedi  posse,  ut  pessima 
quaeque  inde  nascantur,  id  jam  verissimis  illis  Vel 
maxime  turbati  nervorum  systematis  exetnplis  salis 
probatum  putamus,  quae  quidem  in  diagnosi  alluli- 

2 * 


20 


mus,  neque  justo  audaciores  hobis  videmur 'cohtcn- 

I 

dentes  contra  l^oyer  et  de  Waltber, ' mala  illa  noh 
q solis  rndrbisj‘  quibliscum- luxatip' complicata' sib-re*' 
petenda  esstej'  sed  connata- conhexaque  cum' luxatione, 
qua  sublata  'saepissime  'omnirio  auferantur;  quod  om- 
nino  fieri  non  posset,  'si  'res  contra  esseb  ' Sed' si 
etiam  praeter  caput  obstipum  nihil  mali  initio  relin- 
queretur/'inde  tamen  vasis-nervisque  majore' rninoreve 
vi  necessario . compressis,  pessima  nasci  posse,'  negare 
nequimus.  Sed  absint  haec  omnia,  'rnineturi  aegro 
nullum  aliud  malum,  nisi" caput  obstipum,  haec  ipsa 
non  cum  Boyer  negligenda  sunt;  nam  omissa  magna 
illa  deformitate,  id  etiam  respiciendum  est,  plurimos 
homines  capite  obstipo  a'  gerendis  negotiis  aut  om- 
nino prohiberi ,’  aut  certe  impediri , quominus  com- 
mode id  facere  possint*  — : ; » : 

Quum  igitur  Boyer  non'- ita  bonis  argumentis 
nisum  contra  repositionem  pugnare  demonstraveri- 

'mus,  restat,  ut  quae  diximus,  exemplis  probemus 'ho^ 
minum,  vertebris  in  suum  locum  restitutis,  a , luxa- 
tione liberatorum*  Quum  mihi  ipsi  o*rum  luxatio- 
num observandarum  nulla  sese  obtulerit  occasio,  fac- 
tas repositiones  proferam  auctoribus  ^iris  dc  chirur- 
gla  meritissimis  et  maxima  fide  dignissimis.  — 

Puerulus  tres  annos  et  dimidium  natus  in  poli- 

clinicum  BonnenSe,  'quod  Ium  temporii  directore  de 
Waltlier  florejjat,'  portatus;  est.;  «;Hunc^  triginta  sex 
horis  ante  puer  alter  natu  major,  una  x?aa,nu  occlpijtc,^ 
altera  mento  prehenso  c terra  sublatum,  per  dimi- 
diam minutae  partem  suspensum  tenuerat;  palpita- 
verat' puer  magnumque  clamorem  ediderat.  .TJbl  pa- 
ter, accessit,  caput  ijitprgus  reclinatum  .ita , Invenit  ut 
caput,  regionem  intrascapularem  paene  attingeret 
collique  pars  anterior  .esset  convexa,,  posterior  con-i 
cava;  puer  collum  neque  erigere  neque  flectere  po.-. 
terat.  Per  aliquod  , temporis  spatium  clamabat,  tum 
de  doloribus  capitis  et  colli  querebatur;'  nqn  spiritus, 
ducendi,  non  cibi  glutiendi,, difficultas,  aderat,  in  facie^ 
tamen  .tumor  et  rubor  obscurior..  De  WaUlier  ulrius- 
que  processus  obliqui , vprtebrae  cervicalis  tertiae,  vej, 
quartae  luxatione  cognita,.  moi’bum  repq^jlicrne  flacce, 
ratione  instituta,  curavit:  , Puer  a triflus,, ministris  sa-. 
tis  validis  sublimis  et,  quidem  , ad,  floriiontalcm,  ut 

1 ' I ' I ’ 

ajunt,  lineam  extensus,  ila  tenebatur,  uf, 
lis,  alter  in  humeris  extenderet,  truncoque,;  ita  satis; 
firmato,  tertius  caput  prohensuna  reprinricret  tali  qui^^ 
dem  .modo,  ut  primum  luxati,  tum  sani::eolli  direc,-. 

k 

lionem  sequeretur  caputque  attractum  collo  sensim 
sensimque  in  longitudinem  ducto,  magis  etiam  resu- 

* I ■ . * • , » 

*•  L« 

plnai'ct.  Ubi  ea  extensio  ad  certum  modum  venerat,. 

collo  paulatim  producto  caput  in  locum,  in  quem 
debuit,  recessit.  Primo  igitur  facto  reponendi  peri- 
culo, res  bene  cessit  caputque  ut  antea,  quoquover- 
sus flecti  potuit.  Nulla  deinde  mala  secuta  sunt  at- 
que puer  sanus  permansit  ^).  — 

Hic  igitur  luxatus  uterque  processus  obliquus 
fuit,  quem  Boyer  minus  etiam  quam  unum  proces- 
sum obliquum  reponi  posse  contendit.  Quam  tris- 
tis deformati  pueri  sors  fuisset,  si,  quae  Boyer  prae- 
cepit, de  Walther  secutus  esset!  — 

Luxationis  inter  eplstropbaeum  et  atlantem  or- 
tae, quum  processus  obliquus  atlantis  inferior  ex  con- 
junctione articulari,  quam  cum  processu  obliquo 
epistrophaei  habet,  exemplum  Ehrlich  nobis  sup- 
peditat, quo  piare  demonstratur,  majorem  etiam  me- 
dullae spinalis  eJ^tensionem , quae  quidem  in  reposi- 
doqe  fiat,  necesse  est,  aegro  mortem  afferre  non 
oportere ; quare,  quam  illud  in  luxatione  cerebro  tam 
propinqua  noq  acciderit,  in  reponendis  luxatis  verte- 
bris inferioribus,  certe,  uti  opinor,  minus  metuendum 
est,  — ■ Adolescens  sedecim  annorum,  corpore  firmo, 
pnere  Ibp  librarum  gravis,  per  quatuor  gradus  dece- 

Von  Grfiefe  iind  von  Wallhers  Journal  1.  c. 

2)  Chirurgiscfie  Beobachlungen  von  Johaun  Augusl 
^hriich,  Band  II.  1815. 

dit  resupinus.  Onus  super  caput  cecidit.  Quinque 
Iere  minutis  post  Ehrlich  auxilio  venit.  Pectus  an- 
trorsum  Inclinatum,  caput  a latere  sinistro  dextror- 
sum et  retrorsum  onere  pulsum  erat , ita  ut  ascen-. 
dens,  ejus  partem  anteriorem  nequaquam  conspicere 
posses;  in  colli  anterioris  latere  sinistro  epistrophaeus 
tumore  praeditus  eminebat;  caput  omnem  fere  sta- 
bilitatem amiserat,  ut  pondere  suo  quoquo  versus 
laberetur;  facies  erat  colore  livido  et  sicuti  est  in 
suspenso  tumida;  oculi  prostabant  palpebris  clausis; 
lingua  ex  ore  dependebat  et  non  parva  copia  muci 
sanguinolenti  effluebat,  mandibula  subsederat  venae- 
que jugulares  sanguine  impletae  et  tumentes  funium 
instar  jacebant.  Membra  immota  jam  resoluta  vi-, 
debantur; . aegrotum  adhuc  spiritum  ducere  non  nisi 
ex  stertore,  quavis  tertia , minuta  repetito  cognosci 
poterat;  pulsus  intermittens  vix  digito  sentiebatur. 
Alvus  atque  urina  inscio  aegro  excretae  erant.  Mi- 
sero Igitur  in  tergo  collocato,  ab  uno  ministro  capite, 
ab  altero  humeris  prehensis,  extensio  ita  flebat,  ut 
Ehrlich  ipse  palmas  occipiti  et  atlanti  retrorsum  pro- 
minenti admoveret,  utrumque  pollicem  exstanti  epi-* 
strophaeo  adprimcret.  Quum  'extensio  fleret,  medi- 
cus ille,  atlantem  dextrorsum  regressum  digitis  ,an- 
trorsum,  epistrophaeum  pollicis  pressu  retrorsum  re- 

pellere  studebat.  Periculo  aliquoties  facto,  quod  vo- 
1 uit, assecutus  est,  ut,  quae  erant  in  collo  eminentiae, 
evanescerent  et  caput  in  trunco  rursus  figeretur.  Ce- 
tera mala  symptomata  sensim  sensimque  abierunt 
liberiore  respiratione,  tussi  cruenta,  sopore,  dilatatione 
pupillae*  glutiendique  difficultate  remanentibus;  sed 
haec  quoque  irritantibus  volatibilibus  in  usum  voca- 
tis, cessarunt  et  octo  diebus  post,  ab  omnibus  fere 
molestiis  aeger  liberatus  erat.  Sanitas  in  dies  crevit, 
neque  aliud  remansit  incommodum,  nisi  quod  aegro- 
tus, celeriter  verso  capite,  nucham  moleste  tendi  sen- 
tiret. — 

Tertium  exemplum  nobis  est  quintae  vertebrae 
cervicalis  luxatio  ab  ili.  Rust  allatum  ^).  Qui  illo 
malo  afflictus  erat,  magno  impetu  prolapsus  pronus 
in  caput  ceciderat,  quo  factum,  ut  collo  retorto  quam 
longissime,  extremitates  superiores  motu  voluntario 
carerent  atque  aegrotus  spasmis  saepius  et  singultu 
vexaretur.  Repositio  statim  et  quidem  ita  instituta 
est,  ut  sedentis  in  solo  caput  a robusto  ministro  sur- 
sum attraheretur.  Fomentis  frigidis  et  remediis  se- 
dantibus cura  feliciter  absoluta  est.  — 

- - - - - - — . I ■ ’ > 

/ I 

l)  Medizinisch -Chirurgische^  Zeitung  von  .Tohann  Ne- 
pamuck  Ehrhart.  Jahrgang  1813.  Eand  III.  p.  127. 

Neque  hi  soli  restituti  sunt;  sed  quum -mihi  non- 
in  manibus  sint  libri,  in . quibus  cujusque  luxationis 
natura  et  curatio  exponitur,  auctores  laudasse  contentb 
sirnus  oportet.  Adeas  igitur. . Richter  librum,!  in 
quo  invenias:  Sellin,!  Hoffmann,  Harrup, . Neumann/ 
Charlton  atque  Schnuhr;  — ,.A  . .Knnuti 

Itaque,  quum,  uti  putamus,  vertebrarum-  coUi 
luxationes,  etiam  si  symptomata  minus  gravia,  esse 
videantur  magni  momenti  esse,  neque  ex  'solis > morr, 
' bis,  qui  simul  adsint,  symptomata  funesta  nasci," re- 
rum saepe  ex  sola  luxatione  originem  ducere,' luctuos- 
asque  exitu  repositiones  quae  cominembrentur,  non 
indicio  ac  documento  esse,  reponendi  periculum  hon 
esse  faciendum,  quum  complures,  luxata  aliqua  ver- 
tebra aegros,  ossibus  in  Suum  locum  repositis,  sana- 
tos sciamus,  demonstraverimus;  nihil  certe  erit,  quod 
nos,  dummodo  rationem  et  usum  duces  sequi,  veli- 
mus, a reductione  unquam  deterrere  - possit.  .1  Non 
quidem  est  in  animo  pugnare,  fieri  omnino  non 
posse,  ut,  quum  inter  reponendum  medulla  Spinalis 
tendatur,  tentata  reductio  in  pessimum  vertatur.  Sed 
hoc  timore,  quo  recte  nos  affici,  quum  res  semel 

i)  Richters  Handbuch  der  Knochenbriiche  und  Ver- 
reukungen,  1.  c. 

non  prosperrime  successerit,  usu  non  satis  probatum 
sit;  nolimus  perterreri,  quominus  reductionem  insti- 

I 

tuanlus;j  neque-  lore  puto,  ut'  medicus,  quamvis  sit 
timidissi nilis,  si  graviora  symptomata  urgeant,  pro- 
verbii-illius : >*anceps  remedium  melius  quam  nullum«f 
memor,  haesitet,  utrum  curae  periculum  faciat,  an 
miserae  sorti  aegrotum  relinquat.  , 

o ’d  Jam  consideratis  variis  morbi  nostri  eveni  ibus, 
iis,  -quab  in  prognosi  mala  diximus,  haecce  licet  ad- 
damus: Si  luxationis  cura,  stalirn  simul  atque  est 
orta,  1 recte  instituetur^  nisi  morbi  conjuncli  tanti  sint, 
ut  pense  ipsi  afflicto  mortem  inferre  possint,  prog- 
nosis *erit  bona.  — ' . 

11  c p o s i t i o. 

• ,Quum  in  totius  corporis,  tum  in  colli  ossibus 
reponendis  magno  adparatu  arteque  valde  complicata 
ante  hoc  tempus  usi  sunt  chirurgi.  Assula  enim  in 
aegrotantis  ore  imposita  ac  mento  in  laqueum  in- 
serto, humeros  pedibus  reprimentes  extendebant  col- 
lum. Jam  simplicitate  quadam  usi,  laqueo  capiti  in- 
jecto, humeris  manibus  retentis,  rem  perigebant. 
ISostrl  chirurgi  laqueis  remotis,  sola  manuum  vi  et 
attrahunt  caput  et  retrahunt  truncum,  eo  quidem 
modo,  ut  compluribus  ministris  scapulas,  et  quo  tu- 

tlus  negotium  conficiatirr,  etiam  pelvim,  ,si  optis-  esse» 
videatur  inferiores  etiam  extremitates  tenentibus,  • chi+ 
nitgus  utraque  manu  comprehensum  caput  initio  re-^- 
torfi  colli  flexum  eumque  adaugens  (qua  >in  re  summa- 
celeritate  opus  est,  ne  medulla  spinalis  diutius  tenda- 
tur); ubi  hocce  modo  ad  certum  gradum  perventum 
est,  sanam  columnae  vertebralis  directionem  secutus, 
adducat.  — 

Reductionis  utriusque  processus  obliqui  eadem 
est  ratio;  nam  sicuti  illic  collum  in  eam  partem  ex- 
tenditur, in  quam  caput  vergit,  ita  etiam  hic  primo 
flexum  caput  sequimur  retrorsumque  reducimus  (re- 
supinatum enim  est)  tum  secundum  sanam  colum- 

A 

nam  vertebralem  dirigimus.  — 

Retentio. 

I 

Retentio  quoque  antea  multo  complicatior  fuit, 
quam  nunc  est;  cujus  rei  exemplum  habemus  apud 
ihrlich  loco  laudato.  Adhibebantur  ante  hoc  tem- 
pus firmae  fasciae,  emplastra  etc.  ut  caput  in  sede,  in 
quam  erat  repositum,  retineretur.  Nunc  quidem  con- 
stat, in  luxatione,  nisi  alii  accesserint  morbi,  haec 
omnia  non  modo  inutilia,  sed  etiam  molesta  esse; 
quare  nunc  illud  solum  spectant,  ut  aegrotus  apte 

collocetur.  1 Ceterum  si  adsint i 'complicationes  morbi- 
que securidariiy!  remedia  Jocalia  atque » universalia  ad— 
» hibenda  iesse,’  me  etiam > tacente,  t intelligitur,:  neque: 
opus  1 esse  iputo,  ut  singula  persequar.  . i i!'  . » ■ ,..j 

.]Vains  sum  i cgo,..GusTAVus  GuetzloEv  Rhena- 
nus, Esse  ridiae  caL  Juli '■.anni- MDGCCYII*  ; Paren- 
tes i mihi:  sunt!. Antonius  Guetzloe’  et  Elisabetha!  e 

* * I > 

stirpe  Retenhacher,  quos- a i Deo  ad  hunc., usque 
diem  conservatos,  pia  < grataque > mente,  veneror* 
Confessionem:  catholicam  confiteor,  - — - ' r ' i 
. ' Primis  literarum'  elementis  imButus,  gymna- 
sium Esscndiae  per  sepfem  annos  frequentavi. 
Examine  deinde  rite  superato,  maturitatis'  testi- 
monium No.  ,ir.  munitus,,  Bonnam  m'e  contuli, 

(ubi.  ab  ili.  Nitsch,.t.  t.  rectorcilAlagnifico,  acade- 

) 

.miae  civibus  adscriptus,  'apud  ill.  Harlefs,.' medi- 
corum ordinis?  1. 1.  decanum  Spectatissimum^  .no- 
men prolessus  sum.  Per  tres  annos  in  illa. uni- 
versitate philosophicarum  medlcarumquc';  doctri- 
nanim  Professores  tradiderunt: 

Logicam  et  Psychologiarn  ill.  van  Calcar, 


Physicam  ili.  de  Mucnchow,  Botanicen  generalem 
ili.  Nees  ah  Esenbeck  senior,  Botanicen  pharma- 
ceuticarn  Nees  ab  Esenbeck  junior,  qui  et  ipse 
in  plantis  in' agro  indagandis  dux  mihi  fuit;  os- 
leologiam,  anatomiam  generalem  ili.  Weber; 
chemiam  ill.  Bischoff;  anatomiam  generalem  ill. 
■Mayer;  encyclopaediam.  artis  medicae,  physiolo- 
giam,» anatomiam  comparatam,  pathologiam  gene- 
'ralem  atque  semioticamill.Mueller;  mineralogiamill. 
•Noeggerath;  zoologiam  ill.  Goldfuls;  diaeteticam 
materiam  medicam'  ilh  Harleis ; anatomiae  repeti- 
torium  ill.  Weber,  qui  quoque  ima  cum  ill. 
•Mayer  dux  mihi  fuit  in  ' arte  cadavera  secandi. 
i)e  chirurgia,  de  arte  obstetricia  atque  de  instru- 
ftnentis  ejusdem  artis,  de  doctrina  operationum 
chifurgicarum , de  morbis  mulierum  ill.  Kilian 
audivi,  qui  quoque  in  operationibus  obstetriciis,  in 
machina,  quam  phantoma  dicunt,  nec  non  in 
•clinico  chirurgico  praecepta  mihi  dedit.  De  the- 
rapia et  generali  et" speciali,  de  anthropologia 
ill.  Nasse  loquentem  audivi;  de  luxationibus  et 
fractura  ossium  ill.  a Siedmogrotzkl.  — 


Mlmisc  Aprili  anili  «MBCCGXXXI.  hanc  almam 
llleranim  seJeni  Frldcricam  Guilelrnaml /petii, 
nhl  a rectore  Magnifico  111.  Boeckh  in  civium  aca- 
(lemlcoruin  numerum  receptum  in  gratiosi  me- 
dicorum ordinis  album  ill.  Hufeland  me  Inscrlp- 

r r «r  # .5  ■ f r » i 

sit.  Ab  illo  inde  terfipore  freipicntavi  praelec- 
' tlones  bas : 

f 

De  medicina  forensi  audivi  111.  Wagner,  de 

. . , « iV  « ‘ I » 

anatomia  pathologica  ill.  Rudolpbl  b.  t.  decanum 

Spectatissimum.  In  clinicis  mihi  duces  fuerunt: 

• • ’ • • • * ^ ‘ * • 
ill.  Bartels  et  ill.  XVolff  in  instituto  cbnlco  medico 

I 

per  duo  semestria;  ill.  de  Graefe  et  ill.  Rust  in 
instituto  clinico  chirurgico  per  semestre;  in'oph- 
thalmlatrico  ill.  Jucngken  per  semestre;  in  exer- 
citationibus clinicis  obstetriciis  ' ill. ' ,Busch.  — 
Quibus  omnibus  praeceptoribus,  viris  clarissimis 
atcpie  illustrissimis,  de  me  optime  meritis,  gra- 
tias, quas  verbis  persolvere  haud  valeo;  in  >sem- 
plternum  habebo  maximas.  — 

Jam  tenramlne  pbllosopblco«  et  medico  nec 
non  examine  ligoroso  coram  gratioso  medico- 
rum ordine  rite  absolutis,  spero  fore,  ut,  disser- 


tatlone  ■ ihesibusque  palam  defensis,  summi  in 
•medicina  aique  chirurgia  honores  in  me  confe- 
rantur;:! .... 

'•'11  j '>-  . , 

THESES  DEFENDENDAE. 


I. 

Nullum  remedium  mere  topice  agit. 

1 1 i 1 1 ■ . ..  >'i ' • . . , . 

. \ ‘ . ' » ! ' 
Non  sunt  morbi  dynamici.  ^ 


III. 


'i; 


Tfienis  vis  inest  sanguinem  propellendi. 


--  ",  IV*  ‘ • 

In,  amputando  membro  virili  ligatura  an- 
teponenda .^est  cultro. 

. ..y. 

Glaucoma  non  est  morbus  corporis,  vitrei. 

VI. 

t 

Perinaei  sustentatio  ad  parius  felicem  de- 
cursum valde  est  necessaria. 


